ธปท.ออกขายพันธบัตร 3 หมื่นล้านบาท
ธปท.เตรียมออกขายพันธบัตรดูดซับสภาพคล่องเดือนต.ค.ปีนี้ วงเงิน 3 หมื่นล้านบาท อายุ 14 วัน เปิดขาย 10 ต.ค.นี้
8 ต.ค. 2557

ธปท.เตรียมออกขายพันธบัตรดูดซับสภาพคล่องเดือนต.ค.ปีนี้ วงเงิน 3 หมื่นล้านบาท อายุ 14 วัน เปิดขาย 10 ต.ค.นี้
เมื่อวันที่ 7 ต.ค.ที่ผ่านมา นางจันทวรรณ สุจริตกุล ผู้ช่วยผู้ว่าการสายตลาดการเงิน ธนาคารแห่งประเทศไทย (ธปท.)ได้ออกประกาศถึงแผนการออกขายพันธบัตรธนาคารแห่งประเทศไทย อายุไม่ 15 วันในเดือนต.ค.ปีนี้ ว่า ในเดือนต.ค.นี้ ธปท.จะออกพันธบัตร รุ่น พ.37/14/57 ในวงเงิน 3 หมื่นล้านบาท  อายุ 14 วัน  เพื่อจะเปิดประมูลขายวันที่ 10 ต.ค.นี้ โดยพันธบัตรดังกล่าวมีกำหนดให้ชำระเงินในวันที่ 14 ต.ค. 2557 และครบกำหนดอายุไถ่ถอนในวันที่ 28 ต.ค.2557
ทั้งนี้ ธปท.จะออกพันธบัตรเพื่อดูดซับสภาพคล่องเงินในระบบเศรษฐกิจให้อยู่ในระดับที่เหมาะสมกับอัตราดอกเบี้ยนโยบายในปัจจุบันที่ระดับ2% ซึ่งเป็นการบริหารสภาพคล่องตามปกติของธปท.ในฐานธนาคารกลาง